cyanic-selkie/wikianc huggingface dataset:
Conrad Ekhof
Conrad Ekhof (født 12. august 1720 i Hamburg, død 16. juni 1778 i Gotha) var en tysk skuespiller og regnet som en av samtidens største skuespillere. Han var i 35 år knyttet til noen av Tysklands fremste teatertrupper, før han i 1775 ble direktør for hoffteateret i Gotha.
Alexandre Lee
Alexandre Lee (født 2. september 1977) er en brasiliansk judoka.
Han representerte Brasil under Sommer-OL 2004 i Athen, der han ble utslått i andre runde.
India under Vinter-OL 1988
India under Vinter-OL 1988. Tre sportsutøvere, to menn og én kvinne fra India deltok i alpint under Vinter-OL 1988 i Calgary i Canada. India, som deltok for tredje gang i et vinter-OL, vant ingen medaljer. Beste plassering var en 28.-plass i damenes slalåm.
Kratér
Kratér (gresk: Κρατήρας, kratēr, fra verbet κεράννυμι, keránnymi, «å blande») er i gresk keramikk et stort blandekar for vann og vin i antikkens Hellas. Under et symposion ble et kratér plassert midt i rommet. Karet er gjerne stort, så man øste vin opp i mindre mugger, for eksempel en oinokhoe, og helte så i gjestenes kopper. Kratérer er gjerne rikt dekorert på utsiden, og glasert på innsiden.
Det finnes flere hovedtyper av kratérer:
Fabrice Jeandesboz
Fabrice Jeandesboz (født 4. desember 1984 i Loudéac) er en fransk tidligere profesjonell landeveissyklist og banesyklist. Han ble profesjonell for Saur-Sojasun i 2009.
Ariadne forlag
Ariadne forlag er et uavhengig norsk forlag som ble etablert i Bergen i 1983. Det gir ut faglitteratur basert på ikke-profitt-drift (frivillig arbeid og dugnadsvirksomhet). Senere ble forlaget knyttet til Senter for vitskapsteori (SVT, Universitetet i Bergen) og utga en rekke av dets publikasjoner.
Ariadne forlag gjennomfører fagfellevurdering av de manuskripter som antas for utgivelse.
Kasjira
Kasjira (russisk: Каши́ра) er en by i Moskva oblast i Russland. Den ligger ved elva Oka, rundt 115 km sør for Moskva. Innbyggertall: 40 100 (2005 est.), 40 898 (folketelling 2002).
Kasjira ble først nevnt i 1356 som landsbyen Kosjira (russisk: Кошира). Det er imidlertid 1619 som anses som året for Kasjiras grunnleggelse. Etter å ha blitt sterkt skadet av krimtatarene i 1592 og 1596, ble byen nemlig dette året gjenoppbygget og samtidig flyttet fra venstre til høyre bredd av Oka, rundt 5 km oppstrøms fra den gamle landsbyen.
Bystatus ble gitt i 1777.
Rifat Chadirji
Rifat Chadirji (رفعت الجادرجي Rifa’a al-Khādarjī, også romanisert Rifa'at Al Chaderchi; født 6. desember 1926 i Bagdad, død 10. april 2020 i London) var en irakisk arkitekt, fotograf, forfatter og aktivist.
Han ble gjerne ansett som far til den moderne irakiske arkitektur. Han tegnet mer enn hundre bygninger rundt om i landet. Hans best kjente verk var The Monument to the Unknown Soldier i Bagdad.
Chadriji døde av covid-19 i London den 10. april 2020 i en alder av 93 år.
Norges Handelshøyskoles studentforening
Historie
Få dager etter opprettelsen av NHH i september 1936 samlet studentene seg for etableringen av NHHs Studentutvalg. Første oppgave var å lede den andre studentsamlingen 16. september, der Norges Handelshøyskoles Studentforening ble konstituert og foreningsstyre valgt. Leif K. Haugan ble valgt til å lede Studentutvalget, mens Odd Viig ble den første leder av hele foreningen.
Æresbevisninger
Under juleballet i 1940 ble studentforeningens to æresbevisninger innstiftet: Æresmedlemskap i NHHS og De Niidkiære Kremmeres Orden. Førstnevnte for dem som hadde gjort en særlig innsats for høyskolen eller NHHS, den andre forbeholdt kun medlemmer av studentforeningen. Statsråd Lehmkuhl og NHHs første rektor Ingvar Wedervang ble de første æresmedlemmene. På 70-tallet forsvant begge utmerkningenen. De ble relansert på 2000-tallet.
NHHS i dag
Alle som er fast student ved Norges handelshøyskole er medlem av Norges handelshøyskoles studentforening. NHHS har 25 underutvalg og en mengde interessegrupper som studentene kan delta aktivt i eller merke godene fra, deriblant Skipsfarts- og Transportgruppen, Amnesty, it, avis, Navigatørene, grafisk senter, tv, foto, ulike kor og orkester, dansegruppe og idrettslag innen blant annet ultimate, volleyball, fotball, håndball, lacrosse, motbakkeløping, dansegruppen Extravadance og gründerorganisasjonen Start NHH.
Nye studenter møter NHHS første dag, via Førstekullsuken som arrangeres av Kjernestyret og Fadderkomiteen. I en uke blir de nye studentene introdusert for studentlivet. Gjennom høsten avholdes spektakulære og tradisjonsrike arrangementer som Standsaften, U-fagsaften, Internaften og Valgsshow, mens studentene på våren blir kjent med store arrangement i NHHS sin regi som UKEN og NHH Symposiet, som begge avholdes annenhvert år. Studentlekene Bergen Challenge avholdes om høsten annenhvert år.
Studentforeningen står for markedsføringen av studentene mot næringslivet i inn- og utland. Næringslivsutvalget er bindeleddet mellom studentene ved NHH og næringslivet.
Den daglige driften av NHHS ledes av Kjernestyret som består av åtte studenter som velges hver høst. Kjernestyret har ansvaret for den daglige ledelsen av studentforeningen, prosjekter, arrangementer og investeringer.
Økonomiformidlingen er en undergruppe ved NHHS som tilbyr gratis økonomisk rådgivning til privatpersoner. Gruppen ble opprettet i 2012 og består utelukkende av studenter fra Norges Handelshøyskole (NHH). Alle rådgiverens har minst to år med økonomisk utdannelse.
.38 Long Colt
.38 Long Colt er en patron utviklet av våpenprodusenten Colt i 1875
Forsvaret i USA adopterte patronen i 1892 og den var i tjeneste inntil 1909, da .45 ACP og Colt M1911 pistolen tok over.
En årsak til at patronen ble faset ut var at men under den filippinsk-amerikanske krig den var i svakeste laget, den var til og med i nærkampssituasjoner ikke sikker styrke til å stanse heftige muslimske selvmordsangripere av morostammene, såkalte juramentados, under morokrigene på Suluøyene og Mindanao.
Phenomena
Phenomena er en norsk bokserie for barn og ungdom skrevet av Ruben Eliassen innenfor sjangeren fantastisk litteratur. Serien følger alvegutten Alk og tvillingsøsteren Ilke, som ifølge en gammel spådom har kraften til å bekjempe Tarkan, mørkets fyrste, og dermed befri verden fra hans jerngrep.
Seriens første bok (av åtte), Profetiens utvalgte utkom i 2002, og vant samme år Arks barnebokpris. Prisen er en avstemning hvor 2500 norske barn kåret sin favorittbok. Populariteten har ført til at serien har blitt solgt til Sverige, Danmark, Finland, Italia og Tyskland. Alle bøkene bortsett fra den sjuende har forsider illustrert av Eliassen selv, den sjuende, Frostens datter, er illustrert av Olve Askim.
Handling
Gjennom serien følger leseren Alk og Ilke og deres opplevelser som leder fram mot det uunngåelige slaget som vil avgjøre verdens skjebne. Profetiens utvalgte handler i hovedsak om denne reisen og deres stadig voksende reisefølge. I tillegg til tvillingene blir leseren også kjent med jenta Millian en rolle ved å ha blitt fraktet til Aldra fra vår egen verden.
Litterær omtale
Den første boken, Profetens utvalgte, er blitt omtalt på Barnebokkritikk.no av Jonas Bakken. Han finner boken spennende og «som skreddersydd for barn i den såkalte 'slukealderen'.» Boka er en evig strøm av mysterier, dramatikk og sammenstøt med en ond og tilsynelatende uovervinnelig overmakt. Bakkens lesere er også den samme generasjon barn som vokste opp med Harry Potter og Ringenes herre.
Rent litterært er det imidlertid ikke noe stort verk. Hovedproblemet er manglende originaliteten. Ruben Eliassen er åpenbart selv en ivrig leser av Ringenes herre. Både i grunnfortelling, miljø og i et antall enkeltscener låner friskt fra Tolkiens trilogi. I tillegg er person- og miljøskildringen i romanen svak. De fleste personene er enten endimensjonale eller totalt karakterløse.
Bøker i serien
Hittil har syv offisielle bøker utkommet i serien.
Avledede produkter
Serien har gitt grunnlaget for et brettspill, Kampen om Aldra, samt en egen bokserie som utspiller seg i samme univers.
Azur er en serie på seks korte bøker med handling satt til samme univers som den opprinnelige bokserien. Den handler om havmannen Azur og hans opplevelser før han møter Alk og Ilke. Disse er billedbøker, og er rikt supplert med illustrasjoner av Øystein Runde. De tre første bøkene ble publisert fortløpende i første halvdel av 2011.
Jolsah er en serie på seks korte billedbøker som baserer seg på handling og universet fra Phenomena-bøkene. Bøkene forteller om hvordan det gikk med Jolsah da han møtte faren sin igjen etter å ha blitt venn med Alk og Ilke, og prøvelsen han ble sendt på. Bøkene har også illustrasjoner av Øystein Runde. Den første boken kom i 2012. Tegningene på forsidene staver JOLSAH. Serien handler stort sett om de andre mortokene som ønsker ham død, og hvordan han overkommer sine siste fordommer mot alver.
14. desember 2011 opplyste Eliassen at om 3000 liker Facebook-siden hans, skal han skrive nye kapitler om hva som kommer til å skje med Ilke.
Og i 2018 kom en spesialskrevet oppfølger i Phenomena serien,"Mørkets barn" bok 1 i Den mørke krønike. Den kan imidlertid ikke kjøpes i bokhandelen men må bestilles direkte fra forfatteren ved å sende en forspørsel til, phenomena@rubeneliassen.com.
Den er også tilgjengelig på biblioteket.
Mulig TV-serie
3. februar 2012 publiserte filmselskapet Filmed Imagination på sin Facebook-side en plakat En oppfølger til dette er en prosjektside som sier at det arbeides med å se om Phenomena kan bli en film eller en TV-serie.
Ignacio Elizondo
Ignacio Elizondo (født som Francisco Ignacio Elizondo Villarreal 9. mars 1766 i Valle de Salinas, Ny-Spania, død 2. september 1813) var en leonesisk rojalistisk general og kommandant i den mexicanske hæren.
Han er nok aller mest kjent for sin strategiske plan i 1811 om å fengsle flere forløpere som kjempet for den meksikanske uavhengighetskrigen på begynnelsen av 1800-tallet, blant Miguel Hidalgo, Ignacio Allende og Juan Aldama. Flere av disse opprørerne ble henrettet kort tid etter at de var blitt tatt til fange.
Elizondo ble etter den mexicanske uavhengighetskrigen lovprist av rojalistene, og selv av kong Fernando VII, som utnevnte ham til en høyere grad innen den rojalistiske hæren. Men gleden varte ikke så altfor lenge, for mens Elizondo prøvde å konvertere en rekke byer i Ny-Spania til realismen, skaffet han seg etter hvert mange fiender, og han ble sterkt hatet av de gjenværende opprørerne som han hadde kjempet imot under uavhengighetskrigen. Han ble drept av en av disse opprørerne i september 1813.
Giovanni Battista Caprara Montecuccoli
Giovanni Battista Caprara Montecuccoli (født 29. mai 1733 i Bologna i Kirkestaten, død 21. juni 1810 i Paris) var en av den katolske kirkes kardinaler, og var tilknyttet Den romerske kurie og det pavelige diplomati. Han var blant annet nuntius i Köln, Sveits, og i Østerrike-Ungarn med Böhmen og var da svært ettergivende overfor Joseph IIs kirkepolitikk.
Han ble kreert til kardinal i juni 1792 av pave Pius VI, med Sant'Onofrio al Gianicolo som tittelkirke.
Han deltok ved konklavet 1799–1800 som valgte pave Pius VII.
Han ble erkebiskop av Iesi 1800–1802, og senere erkebiskop av Milano 1802–1810.
Etter ønske fra Napoleon ble han utnevnt av paven som sin legato a latere til Den franske republikk, et verv han hadde fra 1801 til 1809, da pave Pius VII ble Napoleons fange. I 1802 fikk han overført pave Pius VIs jordiske levninger fra Valence til Roma, og han velsignet jernkronen hvorved Napoleon lot seg krone til konge av Italia i 1805.
Hans svekkede helse sparte ham for besværlighetene rundt Napoleons skilsmisse og nye bryllup i 1810.
Han var en slektning av den senere tyske kansler Leo von Caprivi de Caprara de Montecuculi.
Episkopalgenealogi
Hans episkopalgenealogi er:
The Little Soldier of ’64
The Little Soldier of '64 er en amerikansk stumfilm fra 1911, regissert av Sidney Olcott.
Handling
Gabe ser at tropper blir samlet kort tid før den amerikanske borgerkrigen bryter løs, og han innser at et stort slag er nært forestående. Han støper en mengde blykuler i en gammeldags form, tar på seg en rifle og går til den nærmeste rekruttstasjonen i landsbyen for å verve seg. Matie, hans unge kone, ber umiddelbart om å bli med ham. Men dette blir avvist, og hun bestemmer seg for å følge etter mannen sin likevel. Matie kler seg ut som en ung mann, klipper håret sitt kort, setter seg på en hest og rir etter dem.
Matie blir ikke gjenkjent av ektemannen hennes, og lykkes med å slå seg sammen med de andre rekruttene. Den første konflikten de blir en del av innledes med artilleri. Gabe blir hardt såret, og Matie redder livet hans ved å skyte den fiendtlige soldaten. Etter kampen finner Matie igjen mannen sin på et feltsykehus, hvor han nettopp har mistet en arm. Etter mye lidelse og rekonvals er Gabe endelig frisk nok til å vende hjem sammen med sin kone.
Xandro Meurisse
Xandro Meurisse (født 31. januar 1992) er en belgisk syklist som kjører for sykkellaget Alpecin-Deceuninck.
I 2017 vant han ungdomstrøya i Tour de Luxembourg.
Mans flagg
Viseguvernørens flagg
Viseguvernøren er kronens representant på Man og fører eget flagg etter samme modell som guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten.
Island under Vinter-OL 1988
Island under Vinter-OL 1988. Tre sportsutøvere, to menn og én kvinne, fra Island deltok i to sporter, alpint og langrenn under Vinter-OL 1988 i Calgary i Canada. Island, som deltok for tiende gang i et vinter-OL, vant ikke noen medaljer. Beste plassering var en 24.-plass i slalåm for menn.
Impact factor
Impact factor (IF) (engelsk for «innflytelsesfaktor»), egentlig Journal Impact Factor (JIF), er et mål på gjennomsnittlige siteringer av artikler publisert i vitenskapelige tidsskrifter, fortrinnsvis innen matematisk-naturvitenskapelige fag og medisin, men også innen en del samfunnsvitenskaper. Det brukes ofte som et upresist mål på hvor viktig et tidsskrift er innen sitt felt. Tidsskrifter med høy impact factor regnes ofte som mer sentrale enn de med lavere impact factor. Systemet ble utviklet av Eugene Garfield, grunnleggeren av Institute for Scientific Information (ISI). Impact factor er i seg selv en formel; i praksis oppfattes det ofte som synonymt med den årlige beregningen utgitt i betalingstjenesten Journal Citation Reports av det private firmaet Clarivate Analytics.
Beregning
Faktoren beregnes årlig basert på gjennomsnittlig antall siteringer det året per artikkel publisert i samme tidsskrift de foregående to årene. Hvis et tidsskrift hadde en faktor på 3 i 2008, betyr det at artiklene publisert i 2006 og 2007 i samme tidsskrift i gjennomsnitt ble sitert 3 ganger i 2008.
2008-faktoren for et tidsskrift vil da beregnes slik:
Det er i prinsippet mulig å beregne en impact factor for ethvert tidsskrift basert på denne formelen. I praksis dominerer indeksen utgitt av det private firmaet Clarivate Analytics. Denne indeksen omfatter bare en liten del av verdens vitenskapelige tidsskrifter, overveiende engelskspråklige tidsskrifter og i veldig liten grad tidsskrifter utgitt på andre språk. Det er bare noen få norske tidsskrifter som får kalkulert en impact factor av Clarivate Analytics.
Impact factor i ulike fagområder
Blant årsakene til forskjellene i impact factor for tidsskrifter innen ulike fagområder er ulike publiseringstradisjoner, antall forskere innen de respektive fagområdene, antall tidsskrifter og artikler som publiseres, og ulik interesse og internasjonal relevans for ulike fagområder; for eksempel vil forskning innen fysikk i regelen ha en global relevans hvor landegrenser betyr lite, mens norsk lingvistikk eller historie vil være av interesse for langt færre og ikke generere særlig høye siteringstall.
De tidsskriftene som har den høyeste faktoren er:
Kritikk
Impact factor-systemet har blitt kritisert på en lang rekke grunnlag. Kritikken går både på nytten av siteringsstatistikk generelt og måter faktoren kan manipuleres på. Systemet favoriserer generelt de mest generelle engelskspråklige tidsskriftene innen naturvitenskap og medisin og publikasjoner på temaer som genererer stor populær interesse, mens det kan gi et lite dekkende bilde innen andre fagområder, små forskningsfelt og ikke-engelskspråklig akademisk publisering. Nesten all vitenskapelig publisering på norsk og andre skandinaviske språk faller utenfor den dominerende indeksen som danner grunnlaget for beregningen av impact factor.
Sitering i seg selv trenger heller ikke alltid å være et kvalitetstegn; f.eks. kan en artikkel siteres i forbindelse med en argumentasjon mot artikkelen eller som eksempel på dårlig forskning eller til og med forskningsfusk. En rekke redaksjonelle praksiser kan bidra til å øke siteringsfaktoren. Det er ingen automatisk sammenheng mellom høy impact factor og hvor høyt ansett et tidsskrift er. En rekke tidsskrifter med impact factor på mindre enn 1 regnes som «nivå 2-tidsskrifter» (det høyeste kvalitetsnivået) i norsk vitenskapsindeks. Samtidig har flere tidsskrifter utgitt av forlag som har vært med i Jeffrey Bealls liste over «røverforlag» fått kalkulert en impact factor i Journal Citation Reports.
Bostonmassakren
Bostonmassakren skjedde på en snørik mandag natt i Boston, 5. mars 1770. Uroen som var skapt av det militære nærværet i Boston økte etter at soldater skjøt inn i en protesterende gruppe med sivile. John Adams sa etterpå at den natten massakren i Boston skjedde, den natten ble grunnlaget for det selvstendige Amerika lagt.
Hendelsen begynte med at Edward Garrick, en ung parykkmakerassistent, oppsøkte tolleren Hugh White om kvelden den 5. mars i King Street med en anmodning om å få et utestående beløp til sin mester. Da assistenten ble ganske påståelig i sitt krav kom en britisk vakt, menig White og slo han for sin uforskammethet. Den rasende Garrick løp sin vei, men kom snart igjen med en gruppe kolonister som angrep White med snøballer, is og søppel.
Oppstyret fikk ut vaktsjefen, kaptein Thomas Preston, som kom til Whites assistanse med en korporal og åtte soldater fra det 29. regimente. Folkemengden økte i størrelse og fortsatte å kaste stein, stokker og isbiter på de britiske soldatene.
Midt i tumultene ga kaptein Preston ordre om å ikke skyte. En soldat, menig Hugh Montgomery, ble slått ned med en klubbe; det førte til at han ved en «feiltakelse» avfyrte geværet i luften. Han tilsto senere at han med hensikt hadde skutt rett inn i mengden. Dette førte til at de andre soldatene fikk panikk, og de begynte å skyte inn i mengden. Tre amerikanere, Samuel Gray, James Caldwell, og en mulatt, Crispus Attucks, døde momentant og to andre avled senere. Samuel Maverick døde neste dag og Patrick Carr om lag en uke etter. Seks andre sivile ble såret. Hendelsen ble avbildet av en gravør fra Boston ved navn Paul Revere som bodde nær stedet. Revere avbildet feilaktig hendelsen som nærkamp og uten snø på bakken, med Crispus Attucks som en hvit mann og med den britiske kapteinen bak sine tropper. Skiltet over tollhuset ble endret til «Butcher's Hall» (slaktehuset). Christian Remick som fargela graveringen fremstilte feilaktig hendelsen som om den skjedde på dagen, han la til en klar blå himmel; i virkeligheten var en kvart måne synlig.
Soldatene som var involvert ble dømt ved en sivil domstol med en jury sammensatt av nybyggere og med John Adams og Josiah Quincy II som forsvarsadvokater. Seks av soldatene ble frifunnet, mens to andre; de eneste som en fant hadde reladet sine musketter ble funnet skyldig i drap, som ble straffet brennemerking av tommelfingrene. Vaktsjefen, kaptein Thomas Preston, ble frifunnet da juryen ikke kunne avgjøre om han hadde beordret troppene til å skyte. Juryens avgjørelse indikerer at de trodde soldatene hadde blitt provosert og at deres bruk av makt ikke var urimelig.
Samuel Adams ga hendelsen navnet «Bostonmassakren» og brukte det i propagandahensikt. Han argumenterte med at betydningen ikke lå i det lave antallet døde; men av at alminnelige amerikanere engasjerte seg i en viktig revolusjonær hendelse. Etter begravelsen av de fem mennene, den største folkesamling til da i koloniene, samlet Bostons innbyggere seg ved «Old North Church» for å forlange at de britiske soldatene skulle fjernes fra byen.
GNU Bison
GNU Bison er en fri og åpen parsergenerator for Unix og Unix-liknende operativsystemer. GNU Bison inngår i GNU-prosjektet og er tilgjengelig under GNU General Public License versjon 3, med unntak som tillater den genererte kode å bli brukt uten lisensen copyleft.
GNU Bison leser en spesifikasjon i en kontekstfri grammatikk, advarer mot tvetydigheter og genererer en parser i C, C++ eller Java. Parseren leser sekvensen av token og bestemmer hvorvidt sekvensen følger syntaksen som er spesifisert av grammatikken. Den genererte parser er plattformuavhengig, og er ikke avhengig av noen spesifikk kompilator. GNU Bison genererer LALR-parsere som standard, men kan også generere LR(1)-, IELR(1)- og GLR-parsere. Flex, som genererer leksikalske analysatorer, kan dele strømmen av innmatede data opp i token før de behandles av GNU Bison.
GNU Bison ble skapt i 1988 av Robert Corbett fra University of Berkeley; den 2. september 1989 lanserte han også parsergeneratoren Berkeley Yacc, og GNU Bison ble påvirket mye av tidligere versjoner av Berkeley Yacc. Richard Stallman gjorde programmet kompatibelt med POSIX og Yacc, men det har flere forbedringer i forhold til Yacc. Versjon 3.8.2 ble lansert 25. september 2021.
Yacc
GNU Bison oppstod som en avlegger av Yacc – Yet Another Compiler Compiler. Yacc ble laget i 1971 av Stephen C. Johnson ved Bell Laboratories innenfor AT&T Corporation. Yacc ble opprinnelig skrevet i programmeringsspråket B på en 36-biter stormaskin av typen Ge-635 fra General Electric, men ble raskt skrevet på nytt i C.
Yacc var i sin tur etterfølgeren til parsergeneratoren TMG (TransMoGrifier), som ble laget i 1964 for Multics, OS/360 og tidlige versjoner av UNIX. TMG ble i 1964 brukt til å utvikle EPL, som var en tidlig versjon av PL/I. I 1969 brukte Ken Thompson TMG for å lage programmeringsspråket B, og i 1970 brukte han også denne parsergeneratoren som et verktøy til å utvikle en Fortrankompilator på 18-biter minidatamaskinen PDP-7. TMG genererte rekursivt descendant parsere som er et særtilfelle av ovenfra-ned-parsere, mens Yacc genererte LALR-parsere.
Yacc var en del av den tidlige utviklingen av UNIX, og ble en del av Unix versjon 3 som ble lansert i februar 1973. Yacc hadde stor betydning i utbredelsen av UNIX, ved at det ble brukt til å generere parsere for operativsystemet. Yacc ble brukt til utviklingen av Portable C Compiler (pcc) på midten av 1970-tallet. Stephen C. Johnson var opphavsmannen til både Yacc og pcc. En full beskrivelse av Yacc ble publisert i juli 1975. Yacc blir noen ganger skrevet YACC (med store bokstaver), men opphavsmannen brukte navneformen Yacc (med små bokstaver), deriblant i beskrivelsen som er gitt i Version 7 Unix Manual i januar 1979.
Omkring 1990 kom Yacc mer eller mindre ut av bruk, fordi parsergeneratorer med mindre restriktive lisenser og flere egenskaper var blitt tilgjengelige. I 2002 gjorde Caldera International kildekoden til Yacc på gamle versjoner av Unix – fra UNIX versjon 7 til UNIX/32V, åpent tilgjengelig. På denne tiden hadde Yacc lenge vært erstattet av GNU Bison selv på Yacc’s egne Unix-varianter.
Prefikset ya- (Yet Another) levde sitt eget liv lenge etter at Yacc kom ut av bruk. Et eksempel er Yahoo! (Yet Another Hierarchical Officious Oracle), som er navnet på et IT-selskap som ble opprettet i California i 1994. Et annet eksempel er installerings- og konfigureringsverktøyet YaST (Yet another Setup Tool) på SUSE Linux som ble lansert i 1996.
yacchack
Yacc manglet evnen til å produsere innadgående parsere. Dette ble ordnet ved et sett med modifikasjoner, kalt yacchack, som ble publisert av Eric S. Raymond på USENET omkring 1983. Disse utvidelsene ble overflødige da parsergeneratorene zoo og Berkeley Yacc ble tilgjengelige noen få år senere.
Berkeley Yacc
Parsergeneratoren zoo ble skapt i 1985 av Robert Corbett ved University of California, Berkeley. Den 2. september 1989 skiftet den navn til Berkeley Yacc (byacc).
Berkeley Yacc hadde tre forbedringer i forhold til Yacc: Den genererte raskere parsere, den kunne generere innadgående parsere, og kildekoden var offentlig eiendom i stedet for å være under en proprietær lisens fra AT&T. Forbedret ytelse oppstod ved å implementere teknikker som Franklin DeRemer og Thomas Penello hadde beskrevet i deres avhandling om LALR-parsere fra 1982.
Bruken av byacc spredte seg raskt på grunn av dens liberale lisens. Da GNU Bison ble tilgjengelig, gikk likevel byacc ut av offentlig bruk.
zoo, Byson og GNU Bison
Robert Corbett laget to beslektede LALR-parsergeneratorer i 1985, som begge benyttet teknikkene til DeRemer og Penello. Den ene var zoo, den andre var Byson. I 1987 begynte Richard Stallman å arbeide med Byson; han endret navnet til Bison og gjorde grensesnittet kompatibelt med Yacc.
Til forskjell fra Yacc, støttet Byson konstruksjonen @n. Denne ga tilgang til det innledende og det avsluttende linjenummer og til antall tegn knyttet til alle symbolene i den gjeldende regel. Kommandoen  sa at konflikter ikke skulle nevnes hvis der er n skift/reduser konflikter og ingen reduser/reduser konflikter. I nyere versjoner av Bison, kan  og varianten   anvendes på individuelle regler med reduser-reduser konflikter.
Senere versjoner av Bison tilføyde mange flere egenskaper, deriblant bedre feilmeldinger. Av disse kan vi merke oss at Yacc og Byson manglet tegnet  i feilmeldinger.
Sammenlignet med Yacc benytter Bison en raskere men mindre plass-effektiv koding for parsertabellene. og mer moderne teknikker for generering av mengden av lookahead. Dette har vært standard siden første versjon. Det har vært påstått at disse forskjeller stammer fra den temporære løsning som Johnson måtte benytte for å få den opprinnelige Yacc til å passe på 16-biter minidatamaskinen PDP-11.
Navngitte referanser, semantiske predikater,  ,  ,  , dumping av avfall til DOT,  ,  , og dumping av avfall til XSLT, LAC og generering av IELR(1)-parsere er nytt i Bison.
Bison har også egenskaper for å støtte C++ som manglet i Yacc og Byson.
Alle tidligere Yacc-varianter, og lignende parsergeneratorer som genererte C-kode, ble gjort foreldet av Bison i 1995.
PLY, goyacc og ocamlyacc
Yacc-konseptet har ofte blitt portert til andre programmeringsspråk. Noen av de tidligere porteringer er opphørt å eksistere sammen med språkene som ble brukt på dem; andre har blitt erstattet av parserskjeletter som leveres sammen med Bison.
Det finnes også uavhengige implementasjoner, deriblant David Beazley’s PLY (Python Lex-Yacc) for Python, goyacc for programmeringsspråket Go og Ocamlyacc for Objective Caml.
Operativsystemer
GNU Bison har blitt portert til blant annet følgende operativsystemer:
Programvare generert ved hjelp av GNU Bison
Eksempler på programmeringsspråk og annen programvare som er generert ved hjelp av GNU Bison:
Eksempelprogram: Kalkulator
Følgende eksempel viser hvordan GNU Bison og Flex kan brukes til å lage et enkelt kalkulatorprogram (kun addisjon og multiplikasjon) og et program for å skape et abstrakt syntakstre. De to neste filene sørger for definisjoner og implementasjon av syntakstreets funksjoner.
Lexer.l
Token som behøves av parseren vil bli generert av Flex.
Parser.y
Ettersom de ulike token er produsert av Flex må det være en kommunikasjon mellom parseren og den leksikalske analysatoren. Datatypen som brukes til kommunikasjon, YYSTYPE, er satt til bruke Bisons %union deklarasjon.
Vi må også sørge for parametere til yylex-funksjonen, når den kalles fra yyparse. Dette blir gjort gjennom Bison's %lex-param og %parse-param deklarasjoner.
Main.c
Den følgende koden skaper syntakstreet ved å bruke parseren generert av Bison og den leksikalske analysator som er generert av Flex.
Makefil
Til slutt en makefil som bygger prosjektet.
Oriental (region)
Oriental var en av Marokkos regioner i perioden 1997–2015. Ved den siste folketellingen hadde den 1 918 094 innbyggere, og et areal på 80 579 km². Regionens administrative hovedstad var Oujda.
Større byer
Innbyggertall er fra siste folketelling. (2 september 2004)
Nick Carter
Nickolas Gene Carter (født 28. januar 1980) er en amerikansk skuespiller, musiker og popsanger. Han er medlem av musikkgruppa Backstreet Boys. I 2000 var han inkludert i People magazines «list of the 50 Most Beautiful People».
ISO 3166-2:GN
ISO 3166-2:GN er Guineas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Guinea er det definert koder for to nivåer av underinndelinger: Spesialsonen er Conakry, som er landets hovedstad og har spesiell status på lik linje med regionene.
Andrew Zolile T. Brook
Andrew Zolile T. Brook (født 22. november 1929 i Fort Cunningham, død 5. september 2011) var en zimbabwisk katolsk prelat og biskop av Umtata.
Prest
Andrew Zolile T. Brook ble ordinert til prest den 8. desember 1957.
ISO 3166-2:GN
Hver kode består av to deler, atskilt av en bindestrek. Første del er GN, ISO 3166-1 alfa-2-koden for Guinea. Andre del er en av følgende:
Endringer
Følgende endringer i Guineas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Andrew Zolile T. Brook
Biskop
Den 12. februar 1979 utnevnte pave Johannes Paul II ham til biskop av bispedømmet Umtata, med sete i Mthatha i Zimbabwe. Erkebiskopen av Bloemfontein, Peter Buthelezi, O.M.I., bispeviet ham den 5. mai samme år; medkonsekratorer var Denis Eugene Hurley O.M.I., erkebiskop av Durban, og Johannes Baptist Rosner, S.A.C., biskop av Queenstown.
Han ble innvilget avskjed v pave Johannes Paul II den 7. januar 1995.
Episkopalgenealogi
Hans episkopalgenealogi er:
Annalene av de fire mesterne
Annalene av de fire mesterne, eller Annalene om kongeriket Irland av De fire mesterne, er en krønike om middelalderens irske historie. Fortellingens innhold spenner fra myten om Syndfloden i 2242 f.Kr. til 1616 e.Kr., skjønt de aller tidligste nedtegnelsene antas å være skrevet rundt 550 e.Kr.
Annalene er hovedsakelig en samling av tidligere annaler, men noe er originalt arbeid. De er satt sammen mellom 1632 og 1636 i den fransiskanske klosteret i grevskapet Donegal på Irland. Opptegnelsene for 1100-tallet og tidligere har sine kilder i andre klosterannaler i middelalderen. De senere skrifter kom fra opptegnelser om det irske adelskapet (som Ulster-annalene), og opptegnelsene fra 1600-tallet er basert på personlige skrifter, samlinger og observasjoner.
Sjefredaktøren for annalene var Michael O'Clery, og han ble assistert av blant annet Peregrine O'Clery, Fergus O'Mulconry og Peregrine O'Duignan. Selv om kun en av forfatterne var en faktisk fransiskaner, Michael O'Clery, har de alle blitt kjente som «De fire munker» eller på originalens gæliske språk «Na Ceithre Maistir» – og den angliserte versjonen ble «De fire mesterne», et navn som etter hvert festet seg på annalene selv. Beskytter for prosjektet var Fearghal Ó Gadhra, en adelsmann i det irske grevskapet Sligo.
Annalene ble opprinnelig skrevet på irsk. Det eksisterer flere kopier manuskriptet og de blir bevart i Trinity College i Dublin, Det kongelige irske akademi og University College Dublin.
Den første betydelige engelske oversettelsen (som starter med opptegnelsene for 1171) ble utgitt av Owen Connellan i 1846. Connellan-oversettelsen inkluderte annalene fra 1100-tallet og til de komplette opptegnelsene for 1600-tallet, og var den eneste versjonen som hadde forside trykket i fire farger og inkluderte et stort, sammenfoldet kart som viste bostedene til de irske familiene. Denne oversettelsen var bortimot glemt i 150 år før den ble gjenoppdaget og utgitt på nytt på begynnelsen av 1900-tallet. Connellan-oversettelsen ble etterfulgt flere år senere av en fullstendig oversettelse av historikeren John O'Donovan.
Ratingen
Ratingen er en by i den tyske delstaten Nordrhein-Westfalen med rundt 95 000 innbyggere. Byen ligger i Kreis Mettmann i den nordvestlige delen av Berg, ca. 12 km nordøst for Düsseldorf.
Historie
Ratingen ble grunnlagt før 849. Siden middelalderen har Ratingen hørt til grevene og senere hertugene av Berg. 11. desember 1276 fikk Ratingen byrettigheter. Ratingen var en av fire steder i Berg som opplevde en økonomisk vekst på slutten av middelalderen, men som stoppet opp under trettiårskrigen. I begynnelsen av industrialderen begynte de første fabrikkene å dukke opp i 1783. I 1815 ble Ratingen en del av Preussen.
Trætte Mænd
Trætte Mænd er en roman av Arne Garborg, som første gang ble utgitt i 1891. Innholdet gjorde boka til en av de heftigst diskuterte europeiske romanene i 1890-årene. Romanen fokuserte nemlig på forholdet mellom kvinner og menn, med emner som kjærlighet, kjønnsroller og kristendom.
Karl Drais
Karl Friedrich Christian Ludwig Freiherr Drais von Sauerbronn, eller bare Karl Drais (født 29. april 1785 i Karlsruhe, død 10. desember 1851 samme sted), er en tysk oppfinner som er kjent for å ha funnet opp flere typer sykler, samt den pedaldrevne dresinen. Han oppfant også den første skrivemaskinen med 25 bokstaver, en stenografimaskin med 16 taster og hullstrimmel.
Stefan I
Stefan I kan vise til flere personer:
Arctic Red
Arctic Red River er ei sideelv til Mackenzie i Nordvestterritoriene i Canada. Den er 500 km lang, og ble i 1993 utpekt som en del av Canadian Heritage Rivers System.
Arctic Red River har utspring i Mackenziefjellene, og den renner nordvestover til samløpet med Mackenzie ved tettstedet Tsiigehtchic (som tidligere het Arctic Red River), hvor også Dempster Highway krysser Mackenzie. Elva renner over Peel-platået gjennom en dyp canyon. Det innfødte navnet på elva, Tsiigèhnjik, betyr «Jernelva». De nederste 200 kilometrene er seilbar for kajakker og kanoer over hele strekningen.
French Open 1996
French Open 1996 ble spilt på Roland Garros-stadion i Paris i perioden 27. mai til 9. juni. French Open er en Grand Slam-turnering i tennis på grus. Jevgenij Kafelnikov beseiret Michael Stich i singlefinalen for herrer og Steffi Graf vant over Arantxa Sánchez Vicario i damefinalen.
The Wishing Ring Man
The Wishing Ring Man er en amerikansk stumfilm fra 1919, regissert av David Smith.
Handling
Nitten år gamle Joy Havenith blir tvunget til å bruke sjarmerende korte kjoler og gå med håret i fletter, for å inspirere bestefaren som skriver sentimental poesi. Men Joy lengter etter ordentlige venner på hennes egen alder. En dag, når Johnny Hewitt får øye på henne når hun betror sine problemer til et portrett av tante Lucilla, forteller John at hvis Joy ønsker hardt nok så kommer drømmene hennes til å gå i oppfyllelse. Kort tid senere møter Joy et ektepar som inviterer henne til storbyen sammen med dem.
Fordi besteforeldrene hennes ikke ønsker å la henne reise sin vei før hun har blitt forlovet, lyver Joy at hun er forlovet til en mann som hun har hørt venninnene hennes snakke om: Dr. John Hewitt. Men hun vet ikke at dette faktisk var den sammen mannen som hun tidligere hadde møtt ved portrettet av hennes tante Lucilla. John går med på dette spillet i en måned, til stor forferdelse for hans egen forlovede: Gale Maddox. Joy velger derfor å forlate ham, i den tro at John elsker Gale. Men det viser seg at John allerede har blitt forelsket i Joy.
Fylkesvei 633 (Hedmark)
Fylkesvei 633 i Hedmark gikk mellom Atna i Rendal og Koppang i Stor-Elvdal. Veien var 26,6 km lang uten Sundfloveien.
2019 ble veien del av fylkesvei 2200.
Pål Lønseth
Pål Kulø Lønseth (født 7. februar 1970) er sjef for Økokrim og en norsk jurist og tidligere politiker (Arbeiderpartiet).
Bakgrunn og virke
Lønseth er utdannet cand.jur. fra Universitetet i Bergen, og har vært blant annet dommerfullmektig ved Asker og Bærum herredsrett 2000–2001, statsadvokat ved Oslo statsadvokatembeter 2001–2005, juridisk rådgiver for FN i Afghanistan 2005–2006 samt statsadvokat ved Det nasjonale statsadvokatembetet for bekjempelse av organisert og annen alvorlig kriminalitet 2006–2009, hvor han blant annet var aktor i saken mot Erik Fallo.
Han var statssekretær for justis- og beredskapsminister Grete Faremo fra 2009 til regjeringsskiftet etter stortingsvalget i 2013. I 2013 ble han partner og leder for granskningsenheten i PricewaterhouseCoopers i Norge.
I juni 2020 ble han utnevnt til sjef for Økokrim.
Kolbjørn Fjeld
Kolbjørn Fjeld (født 4. juni 1904 i Eidskog, død 4. mai 1978) var en norsk forlegger og sjef for Tiden Norsk Forlag fra 1933 til 1971.
Slekt
Kolbjørn Fjeld var sønn av en lærer, Ole Fjeld (1857–1950), og Sofie Gundersen (1865–1944). Han ble i 1933 gift med Randi Utheim Medbø (født 1909).
Pål Nisja-Wilhelmsen
Pål Nisja-Wilhelmsen (tidligere Pål Øverseth Nisja, født 1972) er direktør for innovasjon i Nettavisen (per 2017).
Operation rädda Norge
Operation rädda Norge var en planlagt, men aldri gjennomført svensk militæroperasjon i den senere fase av den andre verdenskrig.
Pål Nisja-Wilhelmsen
Han er utdannet økonom fra Handelshøyskolen BI. I Nettavisen har han siden ansettelsen hatt ansvaret for utvikling av nye redaksjonelle og kommersielle satsinger, deriblant satsingen på innholdsmarkedsføring. Før ansettelsen i Nettavisen jobbet han i Gyldendal, hvor han blant annet bygget opp den digitale tilstedeværelsen til Tor Åge Bringsværd.
Nisja-Wilhelmsen er tidligere aktiv lokalpolitiker i Venstre.
Han er også forfatter av boken Praktisk innholdsmarkedsføring utgitt på Gyldendal Akademisk i 2017; boken ble omarbeidet og utgitt på nytt i 2020 under tittelen Innholdsmarkedsføring. I 2019 ga han ut boken Små og store data : Big data, dataledelse og faktabaserte beslutninger på samme forlag. I 2021 ga Nisja-Wilhelmsen ut boken 25 år som Rampen i gata – Historien om Nettavisen.
I 2017 kåret foreningen The Norwegian Online News Association (NONA) ham til «Årets netthode». Samme år ble han nominert som årets foredragsholder av Annonsørforeningen (ANFO).
Carlisle (Iowa)
Byen fikk stor oppmerksomhet i 1997 da et par i ble foreldre til verdens første kull med syvlinger som levde opp.
Operation rädda Norge
Bakgrunn
Fra høsten 1942 ble Nazi-Tyskland nødt til å trekke tilbake en del styrker fra Norge for å sette dem inn på annet hold. For i gunstige tilfeller, for eksempel i forbindelse med en eventuell alliert landgang i Norge å kunne sette inn den svenske armé i Norge, ble ny planlegging iverksatt. Den nye planen ble framlagt for forsvarsminister Per Edvin Sköld den 30. november 1942 og ble ment å kunne gjelde fra 1. januar 1943.
Carlisle (Iowa)
Historie
Carlisle ble grunnlagt i 1851. Den har fått navn etter Carlisle, Pennsylvania. Byen fikk betydelig vekst i 1871 da jernbanen ble ført gjennom stedet.
Operation rädda Norge
Planen
Sverige hadde gjennom krigsårene klart å ruste opp til en militærstyrke på 500 000 mann, innberegnet fremmedstyrker bestående av nordmenn og dansker. En del skulle kunne avsees for Norge. Det var også mer konkrete planer om en operasjon mot Sjælland i Danmark; Operation rädda Danmark.
Rødtopp
Rødtopp (originaltittel: Poil de carotte) er et fransk stumfilmdrama fra 1928 regissert av Julien Duvivier med Henry Krauss, Charlotte Barbier-Krauss og André Heuzé i hovedrollene. Duvivier regisserte selv en nyinnspilling med tittelen Stakkars Rødtopp i 1932.
Carlisle (Iowa)
Geografi
Carlisle ligger mellom North og Middle River nær der de flyter sammen med Des Moines River. Etter De forente stater statistiske byrå utgjør byen 14,40 km², alt bare landområde.
Summerset Trail har sitt nordlige endepunkt ved Carlisle.
Folketellingen i 2010
Etter folketellingen i 2010 hadde byen 3 876 innbyggere, 1 474 husholdninger og 1 056 familier boende i byen. Befolkningstettheten var 105,8 per km². Rasemessig var det 96,7% hvite, 0,4% afro-amerikanere, 0,1% indianere, 0,5% asiater, 0,5% fra andre raser og 1,9% av to eller flere raser. Spanjoler eller latinamerikanske utgjorde 2,0% av befolkningen.
Det var 1,4 husholdninger hvor 39,6% hadde hjemmeværende barn under 18 år. Av gifte samboende par hadde 12,4% kvinnelig husholder uten hjemmeværende mann. 5,5% hadde mannlig husholder uten hjemmeværende kone og 28,4% var enslige. 23,7% av alle husholdninger omfattet bare enslige og 9,3% var 65 år eller eldre. Den gjennomsnittlige størrelsen på husholdningen var 2,57  og gjennomsnittelig størrelse på familiene var 3,05.
Gjennomsnittsalderen var 37,5 år. Av disse var 28,9% under 18 år, 6,7% mellom 18 og 24 år, 25,5% mellom 25 og 44 år, 24,2% mellom 45 og 64 år og 14,7% 65 år eller eldre. Kjønnsmessig var det 48,2% menn og 51,8% kvinner.
Daniel Edward Pilarczyk
Bakgrunn
Etter skolen gikk han først på seminaret Saint Gregory i Cincinnati, som han ble uteksaminert fra i 1953. Deretter studerte han filosofi ved Det pavelige universitet Urbanianai Roma fra 1953 til 1961, hvor han først tok en bachelorgrad i filosofi i 1955 og deretter lisensiat.
Prest
Etter å ha oppnådd bachelorgrad i teologi i 1958, ble han ordinert til prest den 20. desember 1959 av patriarken av Kilikia, kardinal Krikor Bedros XV Agagianian.
Deretter fortsatte han studiene ved Urbaniana og fikk doktorgrad i teologi i 1961. Han fullførte deretter postdoktorstudier i klassikere ved Xavier University of Cincinnati i 1965 med en Master of Arts (MA Classics) og ble til slutt uteksaminert i 1969 med en Doctor of Philosophy (Ph.D. Classics) ved University of Cincinnati. Fra 1968 til 1974 var han visepresident for Athenaeum of Ohio og rektor ved Saint Gregory Seminary.
Hjelpebiskop i Cincinnati
Pave Paul VI utnevnte ham den 12. november 1974 til hjelpebiskop i Cincinnati og titulærbiskop av Hodelm. Erkebiskopen av Cincinnati, Joseph Bernardin, bispeviet ham den 20. desember samme år. Medkonsekratorer var erkebiskop Nicholas Thomas Elko, hjelpebiskop i Cincinnati, og biskopen av Youngstown, James William Malone. Som hjelpebiskop var han både generalvikar og Trustee for Athenaeum of Ohio, det tredje eldste katolske presteseminaret i USA.
Erkebiskop av Cincinnati
Pave Johannes Paul II utnevnte ham til erkebiskop av Cincinnati den 30. oktober 1982, etter Joseph Bernardin, som ble erkebiskop av Chicago. Innsettelsen fant sted 20. desember samme år. Den 15. juni 1993 ordinerte han Carl Kevin Moeddel til hjelpebiskop i Cincinnati, som hadde dette embetet til han trakk seg 20. juni 2007 på grunn av sykdom. Som erkebiskop fungerte han også som kansler for Ohio Athenaeum frem til han gikk av 21. desember 2009. Han var også Trustee for Catholic University of America, først fra 1983 til 1991 og senere igjen mellom 1997 og 2000.
Han fungerte også som president for USAs katolske biskopskonferanse fra 1989 til 1992, og ble etterfulgt av erkebiskop John Lawrence May av Saint Louis, og så overlot embedet til erkebiskopen av Baltimore, William Henry Keeler.
Erkebiskop Pilarczyk, som også var medlem av American Philological Association, ga også ut en rekke teologiske lærebøker. Han mottok flere æresdoktorer.
I oktober 2008 ble biskop Dennis Marion Schnurr av Duluth i Minnesota utnevnt av pave Benedikt XVI til Pilarczyks koadjutorerkebiskop.
Den 12. august 2009 innrakte Pilarczyk offisielt sin avskjedssøknad på sin 75-årsdag, som ønsket av Vatikanet. Den ble formelt akseptert av pave Benedikt XVI den 21. desember 2009 (dagen etter at han feiret både 50 år som prest og 35 år som biskop).
Etter mange år med svekket helse døde han den 22. mars 2020. Begravelsesmessen ble strømmet på internett og uten nærvær av menighet grunnet covid-19-restriksjoner, ble holdt i St. Peter in Chains Cathedral den 27. mars 2020.
Episkopalgenealogi
Hans episkopalgenealogi er:
Pandora-kvartalet
Pandora-kvartalet, svensk: Kvarteret Pandora er et kvartal i Gamla stan i Stockholm. Kvartalet er omgitt av Bedoirsgränd i nord, Västerlånggatan i øst, Skräddargränd i sør og Stora Nygatan i vest. Kvartalet består av to bygårder: Pandora 2 og 5, hvor nummer 2 tilsvarer Stora Nygatan 25 og nummer 5 tilsvarer Västerlånggatan 38.
Navnet
Nesten alle kvartalsnavn i Gamla Stan ble til på slutten av 1600-tallet, og er oppkalt etter hendelser eller personer (hovedsakelig guder) fra gresk og romersk mytologi. Pandora var ifølge gresk mytologi den første kvinne som ble sendt av gudene til jorden med en eske som inneholdt alle sykdommer og ulykker, derav uttrykket Pandoras eske, kilden til alt ondt.
Kvartaler
Huset i Pandora 2 (Stora Nygatan 25) ble reist i 1860-årene og hadde allerede da den nåværende fasade inkludert rustikke hjørnekjeder og rustikke pilastre som markerer inngangen. Mellom første etasje og 2. etasje er en frise med konsoller og medaljonger. Utstillingsvinduene kan lukkes med treskodder som har fyllinger og relieffer med blomsterdekor.
Rundt århundreskiftet i 1900 var eiendommen eid av ur- og verkstedsfirmaet Gyllenberg & Rosengren. Selskapet var svensk representant for blant annet amerikanske fonografer og det tyske plateselskapet Lyrophon, men den største virksomhet var innen engroshandel med ur. I første etasje hadde urmaker Per Nilsson Wohlin (1837-1889) sin butikk. Fra den tiden henger fortsatt en klokke på fasaden. Uret er utformet som et stort lommeur.
Av totalt 36 støpjernsfasader i Gamla Stan som ble kartlagt av Stockholms stadsmuseum var 25 beliggende i Västerlånggatan, som inntil begynnelsen av 1900-tallet var Stockholms viktigste handlegate. De første støpejernssøylene ble tatt i bruk i 1863 i Cephalus-kvartalet og de siste i 1904 i Ulysses-kvartalet.
The Witness for the Defense
The Witness for the Defense er en amerikansk stumfilm fra 1919, regissert av George Fitzmaurice.
Handling
Stella Derrick blir stilt for retten, mistenkt for å ha drept hennes ondsinnede ektemann. Men hun blir tilsynelatende reddet av det falske vitnesbyrdet til Henry Thresk. Men det viser seg snart at Thresk har sine egne motiver og ondsinnede planer.
Steve Mullings
Steve Mullings (født 28. november 1982 i Saint Elizabeth Parish på Jamaica) er en sprinter som har spesialisert seg på 100 og 200 meter.